b'\n_START_ARTICLE_\nEnchiridion pape Lava III.\n_START_PARAGRAPH_\nEnchiridion pape Lava III. (lat. Enchiridion Leonis Papae) je priru\xc4\x8dnik kr\xc5\xa1\xc4\x87anskih molitvi u formi bajalica i \xc4\x8dini kojeg tradicija pripisuje papi Lavu III. (\xe2\x80\xa0 816.), mada se zapravo radi o tekstu iz kasnijeg vremena. Premda se ne radi o klasi\xc4\x8dnom tekstu ceremonijalne magije, ovo djelo se ipak kategorizira kao grimorij te se smatra knjigom crne magije.\n_START_SECTION_\nPovijest\n_START_PARAGRAPH_\nPrema legendi, frana\xc4\x8dki je kralj Karlo I. Veliki dobio Enchiridion od pape Lava III. na poklon. U toj su knjizi navodno sadr\xc5\xbeane mo\xc4\x87ne \xc4\x8dini koje \xc4\x8dovjeka mogu za\xc5\xa1tititi od ozljeda, vatre, divljih zvijeri i otrova. Ova legenda ima svoje izvori\xc5\xa1te u pismu Karla Velikog papi u kojem mu pi\xc5\xa1e da ga, otkako posjeduje Enchiridion, prati sre\xc4\x87a. Me\xc4\x91utim, takvo pismo nije prona\xc4\x91eno u vatikanskim arhivima te je vrlo vjerojatno da se tako\xc4\x91er radi samo o legendi._NEWLINE_Osim molitvi sadr\xc5\xbeanih u knjizi, i sama knjiga predstavlja odre\xc4\x91enu vrst talismana kojeg, prema tradiciji, vlasnik mora umotati u ko\xc5\xbeu i dr\xc5\xbeati uz sebe.'